ວິທະຍາຄານຕຳຫຼວດປະຊາຊົນ ສຸມໃສ່ກໍ່ສ້າງກຳລັງທີ່ມີຄວາມຮູ້ຄວາມສາມາດ ແລະ ມີຄຸນສົມບັດສິນທຳປະຕິວັດ
ພົຈວ ປອ ວົງເຊໂດນ ພັນທະແກ້ວ ຄະນະພັກກະຊວງ ປກສ ຫົວໜ້າອຳນວຍການວິທະຍາຄານຕຳຫຼວດ ປະຊາຊົນ ໄດ້ລາຍງານສະພາບ ແລະ ການຈັດຕັ້ງປະຕິບັດວຽກງານພັກ,ວຽກງານພະນັກງານຢູ່ວິທະຍາຄານຕຳຫຼວດປະຊາຊົນ ໃນໂອກາດທີ່ທ່ານໄດ້ເຂົ້າຮ່ວມ ແລະ ປະກອບຄຳຄິດເຫັນ ໃນກອງປະຊຸມວຽກງານພັກ ວຽກງານພະນັກງານທົ່ວກຳລັງ ປ້ອງກັນຄວາມສະຫງົບ ຄັ້ງທີ່ 5 ທີ່ຈັດຂື້ນໃນວັນທີ່ 9 ມີນາ 2022 ນີ້ເຊີ່ງ ທ່ານໄດ້ກ່າວວ່າ: ຕະຫຼອດໄລຍະຜ່ານມາ ຄະນະພັກ,ຄະນະອຳນວຍການ ວິທະຍາຄານຕຳຫຼວດປະຊາຊົນ ໄດ້ເອົາໃຈໃສ່ວຽກງານພັກ,ພະນັກງານເປັນງານສຳຄັນ ເພື່ອກໍ່ສ້າງ ແລະ ພັດທະນາ ນາຍຕຳຫຼວດທີ່ມີຄວາມຮູ້,ຄວາມສາມາດ ແລະ ມີຄຸນສົມບັດສິນທຳປະຕິວັດ ໃຫ້ແກ່ບັນດາກົມກອງ ຕ່າງໆ ຂອງກຳລັງປ້ອງກັນຄວາມສະຫງົບທົ່ວປະເທດ ແລະ ເຮັດສຳເລັດໜ້າທີ່ການເມືອງໄດຮັບມອບໝາຍ.